CELEX: 32009D0306
Language: fi
Date: 2009-03-30 00:00:00
Title: 2009/306/EY: Neuvoston päätös, tehty 30 päivänä maaliskuuta 2009 , Euroopan yhteisön ja Amerikan yhdysvaltojen hallituksen välisen tieteellistä ja teknologista yhteistyötä koskevan sopimuksen jatkamisesta ja muuttamisesta

2.4.2009   
            
            
               FI
            
            
               Euroopan unionin virallinen lehti
            
            
               L 90/20
            
         
      NEUVOSTON PÄÄTÖS,
   tehty 30 päivänä maaliskuuta 2009,
   Euroopan yhteisön ja Amerikan yhdysvaltojen hallituksen välisen tieteellistä ja teknologista yhteistyötä koskevan sopimuksen jatkamisesta ja muuttamisesta
   (2009/306/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 170 artiklan toisen kohdan yhdessä 300 artiklan 2 kohdan ensimmäisen alakohdan ensimmäiseen virkkeen ja 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:
   
               (1)
            
            
               Neuvosto hyväksyi päätöksellä 98/591/EY (2) Euroopan yhteisön ja Amerikan yhdysvaltojen hallituksen välisen tieteellistä ja teknologista yhteistyötä koskevan sopimuksen, joka tuli voimaan 14 päivänä lokakuuta 1998.
            
         
               (2)
            
            
               Sopimuksen 12 artiklan b kohdan mukaan sopimusta voidaan jatkaa, mahdollisesti muutettuna, uusiksi viiden vuoden jaksoiksi osapuolten välisellä kirjallisella sopimuksella.
            
         
               (3)
            
            
               Sopimusta jatkettiin päätöksellä 2004/756/EY (3) viiden vuoden jaksoksi, joka alkoi 14 päivänä lokakuuta 2003.
            
         
               (4)
            
            
               Amerikan yhdysvallat on ilmoittanut komissiolle haluavansa jatkaa sopimusta edelleen viidellä vuodella. Sopimuksen jatkaminen viipymättä olisi siten kummankin osapuolen etujen mukaista.
            
         
               (5)
            
            
               Jatkettava sopimus vastaa asiasisällöltään 13 päivänä lokakuuta 2008 päättynyttä sopimusta, lukuun ottamatta teknisluonteisia muutoksia, joilla lähinnä lisätään turvallisuus- ja avaruustutkimus yhteistoiminnan alojen luetteloon yhteisön seitsemännen tutkimuksen puiteohjelman soveltamisalan mukaisesti.
            
         
               (6)
            
            
               Sopimuksen jatkaminen olisi hyväksyttävä yhteisön puolesta,
            
         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Amerikan yhdysvaltojen hallituksen välisen tieteellistä ja teknologista yhteistyötä koskevan sopimuksen, jäljempänä ’sopimus’, jatkaminen edelleen viidellä vuodella, sellaisena kuin se on muutettuna tämän päätöksen liitteellä.
   2 artikla
   Sopimuksen 12 artiklan mukaisesti neuvoston puheenjohtaja antaa yhteisön puolesta Amerikan yhdysvalloille ilmoituksen siitä, että yhteisö on saattanut päätökseen sopimuksen voimaantulon edellytyksenä olevat sisäiset menettelynsä (4).
   3 artikla
   Tämä päätös julkaistaan Euroopan unionin virallisessa lehdessä.
   
      Tehty Brysselissä 30 päivänä maaliskuuta 2009.
      
         
            Neuvoston puolesta
         
         
            Puheenjohtaja
         
         P. BENDL
         
      
   
   
      (1)  Lausunto annettu 5. helmikuuta 2009 (ei vielä julkaistu virallisessa lehdessä).
   
      (2)  EYVL L 284, 22.10.1998, s. 35.
   
      (3)  EUVL L 335, 11.11.2004, s. 5.
   
      (4)  Neuvoston pääsihteeri julkaisee jatketun sopimuksen voimaantulopäivän Euroopan unionin virallisessa lehdessä.
   
      LIITE
      
         Euroopan yhteisön ja Amerikan yhdysvaltojen hallituksen välisen tieteellistä ja teknologista yhteistyötä koskevan sopimuksen muutettu 4 artikla
      
      
         ”4 artikla
         Yhteistoiminnan alat
         
                     a)
                  
                  
                     Yhteistoiminnan osa-alueisiin voi kuulua seuraavat alat:
                     
                                 —
                              
                              
                                 ympäristö (mukaan lukien ilmastotutkimus),
                              
                           
                                 —
                              
                              
                                 biolääketiede ja terveys (mukaan lukien AIDS-tutkimus, tarttuvat taudit ja huumeiden väärinkäyttö),
                              
                           
                                 —
                              
                              
                                 maatalous,
                              
                           
                                 —
                              
                              
                                 kalataloudellinen tutkimus,
                              
                           
                                 —
                              
                              
                                 tekninen tutkimus,
                              
                           
                                 —
                              
                              
                                 muu kuin ydinenergia,
                              
                           
                                 —
                              
                              
                                 luonnonvarat,
                              
                           
                                 —
                              
                              
                                 materiaalitieteet (mukaan lukien nanoteknologia) ja metrologia,
                              
                           
                                 —
                              
                              
                                 tietotekniikka ja viestintätekniikka,
                              
                           
                                 —
                              
                              
                                 telematiikka,
                              
                           
                                 —
                              
                              
                                 bioteknologia,
                              
                           
                                 —
                              
                              
                                 merentutkimus ja meriteknologia,
                              
                           
                                 —
                              
                              
                                 sosiaalitieteellinen tutkimus,
                              
                           
                                 —
                              
                              
                                 liikenne,
                              
                           
                                 —
                              
                              
                                 turvallisuustutkimus,
                              
                           
                                 —
                              
                              
                                 avaruustutkimus,
                              
                           
                                 —
                              
                              
                                 tiede- ja teknologiapolitiikka, johtaminen, tutkijoiden koulutus ja liikkuvuus.
                              
                           
               
                     b)
                  
                  
                     Osapuolet voivat tehdä muutoksia tähän luetteloon 6 artiklassa mainitun yhteisen neuvoa-antavan ryhmän suosituksesta osapuolten osalta voimassa olevien menettelyjen mukaisesti.
                  
               
                     c)
                  
                  
                     Osapuolet voivat yhdessä ryhtyä yhteistoimintaan kolmansien osapuolten kanssa.”